Andre+nye+medier

**Andre nye medier - hvem vet hva morgendagen vil bringe**

Internett er et av de største og viktigste mediene i vår tid. Det meste finnes på internett; enten om du trenger stoff til en oppgave, skal betale regninger, lese avisa, bestille en reise, sosialisere med andre mennesker, shoppe på nett eller rett og slett underholdes gjennom nett-tv, film eller spill. Internett har åpnet for utallige muligheter, og brukes av mennesker i alle aldere over hele verden. Musikk har også i store deler fått plass i internettverden. You Tube og Spotify er eksempler på internettbaserte programmer hvor man kan høre på all mulig musikk når som helst og hvor som helst, så lenge en er på nett. På denne måten har tilgangen til å høre på musikk og se musikkvideoer blitt enda større.

Grammofonen ble avløst av Walkman og Discman, og disse ble igjen avløst av MP3-spillere og iPod-er. I motsetning til Walkman og Discman har MP3-spilleren gjort det enklere å få tak i musikk blant annet via internett, som blir kalt fildeling av musikk. Mye av nedlastningen av musikk til MP3 er ulovlig, og på grunn av dette har også **CD-en** avtatt litt de siste årene. Det har blitt vanskeligere for band og artister å leve av musikken sin og platesalget på grunn av den enorme interessen for å laste ned gratis musikk til diverse musikkspillere. iPoden derimot, som for første gang ble lansert i 2001, er knyttet til et program kalt iTunes, hvor man kan kjøpe sanger og album. Da VHS ble utkonkurrert av DVD, fikk vi et helt annet produkt å se film på. DVD-en er på størrelse med en CD-plate og ble raskt veldig populær. I dag står konkurransen mellom Blu-Ray og DVD.Blu-Ray og DVD. Det er foreløpig DVD-en som blir mest brukt, men Blu-Ray er også på vei opp. Selv om det er mulig å se filmer på internett, ser vi fortsatt mye på DVD/Blu-Ray i dag.

Shopping på internett er noe annet som har blitt veldig populært. I dag kan man praktisk talt kjøpe alt på nett! Å handle og bestille varer på nettet, har for mange blitt en vane hvis de skal handle seg noe. [|Finn.no] er et marked alt; hus, bil, båt, møbler, elektroniske ting med mer. Handel og kjøp av klær har også blitt ganske vanlig på internett. Mange store butikkjeder selger i tillegg klærne sine på nett, slik at man enkelt kan gå inn på nettsiden deres og bestille varer rett hjem i posten. [|Hennes & Mauritz], [|Gina Tricot], [|G-sport] med mer, er alle kjente varebutikker som også tilbyr oss å handle i deres butikker på internett. Ved å handle på nett i de kjente merkevarebutikkene, vil man ofte komme ut for gode tilbud og et større utvalg enn i butikken. Det finnes også mange butikker som bare er nettbutikker. For mange passer det å handle på internett utmerket godt, og er en kjapp og enkel løsning å handle på.

Et annet viktig medium i dag er mobiltelefonen. Mobiltelefonen er ikke akkurat en ny oppfinnelse eller et nytt medium, men den har utviklet seg enormt siden den først kom på markedet og gjør det fortsatt! Den har blitt til et helt utrolig redskap som vi bærer med oss i hverdagen, og er blitt til et avhengighetsdannet material som betyr veldig mye for mange. Det er flere mobiltelefonabonnementer enn hustelefonabonnementer i dag, noe som tilsier at hustelefonen ikke er så nødvendig lenger og har gått litt ut på dato? De fleste mobiltelefonene i dag har internettilgang, MP3-spillere, innlagt kartfunksjon, kamera med tosifrede megapixler og mye mer. Utseendemessig har den utviklet seg til å være på størrelse med håndflaten og finnes i utallige farger. Å ha en mobiltelefon med touch-screen har også de siste årene blitt veldig populært!

Mobilen har med andre ord blitt til et enormt medium, med ekstremt mange muligheter. Men medieutviklingen stopper ikke her. Det kommer hele tiden nye og bedre versjoner og produkter. Den teknologiske utviklingen har ingen ende, og vi kommer fram med nye, helt utrolige produkter som er stappfulle av muligheter som internett, (som igjen bringer et hav av muligheter) musikkspillere, kamera og mye mer. Det nyeste ’’hotte’’ som nettopp har blitt realisert nå, er iPad. Dette er en data produsert av Apple, som har en stor multi-touch skjerm og alle eksisterende applikasjoner som finnes i en iPhone. iPad’en omtales som den beste måten å oppleve internett, e-post, bilder og video på. Det spås at denne lille dingsen kan endre teknologi- og medieverden og ikke minst utkonkurrere mini-laptopen. Teknologien og mediene er under konstant uvikling – hvem vet hva morgendagen vil bringe?